Bode Miller

Samuel Bode Miller [b'õudi] (sündinud 12. oktoobril 1977 New Hampshire'is Eastonis) on endine USA mäesuusataja, olümpiavõitja ja mitmekordne maailmameister.

Miller on neljakordne mäesuusatamise maailmameister neljal alal. Ta on kahekordne maailma karika üldvõitja (2005 ja 2008). Lisaks on ta kolm korda võitnud Alpi kahevõistluse karika (2003, 2004 ja 2008), kaks korda ülisuurslaalomi karika (2005 ja 2007) ning korra suurslaalomi karika (2004). Ta oli üks vähestest mäesuusatajatest, kes osales kõikidel aladel, ning üks viiest meessportlasest läbi aegade, kes on võitnud maailma karikasarja etapi igal viiel mäesuusatamise alal: slaalomis, suurslaalomis, ülisuurslaalomis, kiirlaskumises ja Alpi kahevõistluses.

Bode Miller kasvas koos vanema ja noorema õe ning noorema vennaga üles looduseusku perekonnas, kes elas palkmajas, kus muu hulgas ei kasutatud elektrit ja polnud kanalisatsiooni. Tema noorema õe nimi on Genesis Wren Bungo Windrushing Turtleheart (lühidalt Wren) ja venna nimi on Nathaniel Kinsman Ever Chelone Skan (lühidalt Chelone). Kooliskäimise asemel õpetati teda kodus. Kui vanemad lahutasid, läksid lapsed siiski kooli. Bodel õnnestus saada stipendium Maine'is asuvasse suusakooli.

Maailma karikasarjas hakkas Bode osalema 18-aastaselt, aastal 1996. Ta pääses kiiresti USA mäesuusakoondisse ning osales 1998. aasta taliolümpiamängudel Jaapanis Naganos slaalomis ja suurslaalomis.

Aastal 2001 sai ta oma esimese MK-etapivõidu Prantsusmaal Val-d'Isère'is suurslaalomis. Laiemalt tuntuks sai ta aga kahe hõbemedaliga 2002. aasta taliolümpiamängudel USA-s Salt Lake Citys suurslaalomis ja Alpi kahevõistluses.

Bode Miller tuli maailmameistriks 2003 suurslaalomis ja Alpi kahevõistluses (lisaks oli ta teine ülisuurslaalomis) ning 2005 ülisuurslaalomis ja kiirlaskumises.

Enne 2006. aasta taliolümpiamänge Itaalias Torinos peeti Millerit olümpiamängude potentsiaalseks kangelaseks, sest ta osales kõigil viiel alal ja oli igaühel medalisoosik. Siiski ei saanud ta sealt ainsatki medalit. Ta jäi kiirlaskumises 5. kohale, diskvalifitseeriti Alpi kahevõistluse slaalomis pärast kiirlaskumise võitmist, katkestas ülisuurslaalomi, jagas 6. kohta suurslaalomis ja lõpuks katkestas slaalomis.

Miller võitis üldarvestuses maailma karika mäesuusatamises 2005 ja 2008. Enne teda võitsid ameeriklastest viimati maailma karika 1983 Phil Mahre ja Tamara McKinney.

2008./09. aasta hooaeg oli kaheksa aasta jooksul tema kõige halvem. Ta ei võitnud ainsatki MK-etappi ja saavutas üksnes kaks esikolmikukohta, mõlemad teised kiirlaskumises. Hooaja lõpu jättis ta vigastuse tõttu vahele ja vihjas isegi spordist loobumisele.

2010. aasta taliolümpiamängudel Kanadas Vancouveris valiti ta taas kõiki viit distantsi sõitma. Avadistantsil kiirlaskumises võitis ta pronksmedali 0,09-sekundilise kaotusega Šveitsi sportlasele Didier Défagole ja 0,02-sekundilise kaotusega Norra sportlasele Aksel Lund Svindalile. Seejärel võitis ta ülisuurslaalomis hõbemedali, kaotades Svindalile 0,24 s. Alpi suurslaalomis oli ta kiirlaskumise järel alles 7., aga slaalomis saavutasid USA sportlased 3 parimat aega (Miller kolmanda) ja Bode Miller tõusis esimest korda elus olümpiavõitjaks. Ta edestas hõbeda saanud Horvaatia sportlast Janica Kostelići 0,33 sekundiga. Kiirlaskumise võitja Svindal katkestas slaalomis. Kuid rohkem medaleid Miller võita ei suutnud ning ta katkestas nii suurslaalomis kui slaalomis.

2014. aasta taliolümpiamängudel Sotšis võitis ta ülisuurslaalomis pronksmedali, saades toona 36-aastaselt vanimaks olümpiamedalistiks mäesuusatamises. Hooaeg 2013–14 jäi ka tema viimaseks. Lõplikult teatas ta sportlaskarjääri lõpetamisest 2017. aastal.

Bode Miller on lisaks oma hulljulgele sõidustiilile tuntud ka oma otsekohese ütlemise ja isepäise käitumise poolest. 

Saavutused
 27px Olümpiamängudel 
 2002  Salt Lake Citys
 15px hõbemedal suurslaalomis
 15px hõbemedal Alpi kahevõistluses
 2010  Vancouveris
 15px olümpiavõitja Alpi kahevõistluses
 15px hõbemedal ülisuurslaalomis 
 15px pronksmedal kiirlaskumises

 2014  Sotšis
 15px pronksmedal ülisuurslaalomis

 Maailmameistrivõistlustel 
 2003  Sankt Moritzis
 Pilt:Med_1.png maailmameister suurslaalomis
 Pilt:Med_1.png maailmameister Alpi kahevõistluses
 Pilt:Med_2.png hõbemedal ülisuurslaalomis
 2005  Bormios
 Pilt:Med_1.png maailmameister ülisuurslaalomis
 Pilt:Med_1.png maailmameister kiirlaskumises

 Maailma karikasarjas 
 Maailma karikas 
 Üldkarikas
1. koht – 2005, 2008
 2. koht – 2003
 3. koht – 2006
 Suurslaalomi karikas
1. koht – 2004
 2. koht – 2003, 2005
 Ülisuurslaalomi karikas
1. koht – 2005, 2007
 Kiirlaskumise karikas
 2. koht – 2005, 2008
 Alpi kahevõistlus
1. koht – 2003, 2004, 2008
 2. koht – 2006

 Maailma karikasarja etapivõidud 

Bode Miller osales karjääri jooksul 438 MK-etapil ja võitis neist 33: 8 etappi kiirlaskumises, 5 ülisuurslaalomis, 9 suurslaalomis, 5 slaalomis ja 6 Alpi kahevõistluses. Sellega on ta USA ajaloo edukaim meesmäesuusataja. Poodiumile jõudis ta kokku 79 korda: 21 korda suurslaalomis, 20 korda kiirlaskumises, 13 korda Alpi kahevõistluses, 12 korda slaalomis ja ülisuurslaalomis ning üks korda paralleelslaalomis.

Jrk-nr  Kuupäev  Koht  Riik  Ala1.9. detsember 2001  Val-d'Isère    suurslaalom2.10. detsember 2001  Madonna di Campiglio    slaalom3.6. jaanuar 2002  Adelboden    slaalom4.22. jaanuar 2002´ Schladming    slaalom5.22. detsember 2002  Alta Badia    suurslaalom6.4. jaanuar 2003  Kranjska Gora    slaalom7.26. oktoober 2003  Sölden    suurslaalom8.22. november 2003  Park City    suurslaalom9.11. jaanuar 2004  Chamonix    Alpi kahevõistlus10.25. jaanuar 2004  Kitzbühel    Alpi kahevõistlus11.15. veebruar 2004 Sankt Anton  slaalom12.28. veebruar 2004  Kranjska Gora    suurslaalom13.24. oktoober 2004  Sölden    suurslaalom14.27. november 2004  Lake Louise    kiirlaskumine15.28. november 2004  Lake Louise    ülisuurslaalom16.3. detsember 2004  Beaver Creek    kiirlaskumine17.12. detsember 2004  Val-d'Isère    suurslaalom18.13. detsember 2004  Sestriere    slaalom19.11. märts 2005  Lenzerheide    ülisuurslaalom20.3. detsember 2005  Beaver Creek    suurslaalom21.16. märts 2006  Åre    ülisuurslaalom22.1. detsember 2006  Beaver Creek    kiirlaskumine23.15. detsember 2006  Gardena/Groeden    suurslaalom24.20. detsember 2006  Hinterstoder    ülisuurslaalom25.13. jaanuar 2007  Wengen    kiirlaskumine26.29. detsember 2007  Bormio    kiirlaskumine27.13. jaanuar 2008  Wengen    kiirlaskumine28.20. jaanuar 2008  Kitzbühel    Alpi kahevõistlus29.27. jaanuar 2008  Chamonix    suur Alpi kahevõistlus30.3. veebruar 2008  Val-d'Isère    suur Alpi kahevõistlus31.1. märts 2008  Kvitfjell    kiirlaskumine32.15. jaanuar 2010  Wengen    suur Alpi kahevõistlus33.2. detsember 2011  Beaver Creek    kiirlaskumine

 Vaata ka 
Mäesuusatamine 1998. aasta taliolümpiamängudel
Mäesuusatamine 2002. aasta taliolümpiamängudel
Mäesuusatamine 2006. aasta taliolümpiamängudel
Mäesuusatamine 2010. aasta taliolümpiamängudel

Välislingid

 Bode Milleri koduleht

 Rain Pruul. Bode Miller – rokistaari elustiiliga tšempion, EPL, 6. veebruar 2006

Kategooria:Ameerika Ühendriikide mäesuusatajad
Kategooria:Sündinud 1977